ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΤΡΙΤΟ
Αρ. Φύλλου 1337
ΠΕΡΙΕΧΟΜΕΝΑ
Αποκεντρωμένες Διοικήσεις
Οργανισμοί - Λοιποί Φορείς
ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ
ΑΠΟΚΕΝΤΡΩΜΕΝΗ ΔΙΟΙΚΗΣΗ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Με την υπ’ αρ. 565/10.4.2024 απόφαση του Δημάρχου
Ναυπλιέων Νομού Αργολίδας, που εκδόθηκε αφού λήφθηκαν υπόψη: 1) οι διατάξεις των άρθρων: α) 58 του
ν. 3852/2010, β) 196 και 204 του ν. 3584/2007, γ) 1 παρ. 9
του ν. 4038/2012, δ) 28 του ν. 4305/2014, και στ) 20 του
ν. 3801/2009, 2) η υπ’ αρ. 6039/29.2.2024 αίτηση του υπαλλήλου ΠΑΠΑΪΩΑΝΝΟΥ ΔΗΜΗΤΡΙΟΥ του ΑΝΑΣΤΑΣΙΟΥ
και 3) η με ηλεκτρονικό αριθμό e-2023/59214/15.8.2023
απόφαση του Διοικητή του e-ΕΦΚΑ/Τοπική Διεύθυνση Αργολίδας, διαπιστώνεται ότι ο ΠΑΠΑΪΩΑΝΝΟΥ
ΔΗΜΗΤΡΙΟΣ του ΑΝΑΣΤΑΣΙΟΥ υπάλληλος του Δήμου
με σχέση εργασίας Ιδιωτικού Δικαίου Αορίστου Χρόνου,
κλάδου ΥΕ Εργατών Τεχνικών Εργασιών/ειδικότητας
ΥΕ Εργατών Ύδρευσης- Αποχέτευσης, απολύεται αυτοδίκαια από την Υπηρεσία του Δήμου από 29.2.2024
ημερομηνία που γνωστοποιήθηκε στον Δήμο η ανωτέρω υπ’ αρ. e-2023/59214/15.8.2023 απόφαση συντα-
ξιοδότησής του από τον φορέα κύριας ασφάλισής του
(ΕΦΚΑ) με ημερομηνία έναρξης καταβολής σύνταξης
την 1η.7.2023.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 5911453010/29.3.2024).
(Αρ. απόφ. Αποκεντρωμένης Διοίκησης Πελοποννήσου, Δυτικής Ελλάδας και Ιονίου: 31748/12.4.2024).
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη Τμήματος
Τοπικής Αυτοδιοίκησης και Νομικών Προσώπων
Τρίπολης
ΑΙΚΑΤΕΡΙΝΗ ΚΑΡΑΓΙΑΝΝΗ
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΜΑΚΕΔΟΝΙΑΣ
Αριθμ. 3876/907/25.4.2024
Προκήρυξη μίας (1) θέσης Καθηγητή του Τμήματος Εφαρμοσμένης Πληροφορικής της Σχο-
λής Επιστημών Πληροφορίας του Πανεπιστημίου Μακεδονίας στη βαθμίδα του Καθηγητή
Πρώτης Βαθμίδας με γνωστικό αντικείμενο «Τεχνολογική Καινοτομία και Ψηφιακή Επιχειρημα-
τικότητα».
Ο Πρύτανης του Πανεπιστημίου Μακεδονίας, μετά την
απόφαση της Συνέλευσης του Τμήματος Εφαρμοσμένης Πληροφορικής της Σχολής Επιστημών Πληροφορί-
ας (συνεδρίαση 4/9.11.2023), λαμβάνοντας υπόψη την
από 9.4.2024 αίτηση εξέλιξης Αναπληρωτή Καθηγητή
και έχοντας υπόψη:
1. Τις παρ. 9 και 10 του άρθρου 84 του ν. 4485/2017
(Α’ 114).
2. Την περ. ιζ’ της παρ. 1 του άρθρου 15 του ν. 4957/
2022 (Α’ 141).
3. Την παρ. 4 του άρθρου 463 του ν. 4957/2022 (Α’ 141).
4. Την παρ. 2 του άρθρου 16 και την παρ. 22α του άρθρου 80 του ν. 4009/2011 (Α’ 195).
5. Το άρθρο 19 του ν. 4009/2011 (Α’ 195) όπως τροποποιήθηκαν και ισχύουν (άρθρο 70 του ν. 4386/2016,
άρθρο τέταρτο του ν. 4405/2016, άρθρο 30 του ν. 4452/
2017, άρθρο 83 του ν. 4485/2017, άρθρο 9 του ν. 4521/
2018, άρθρο 16 του ν. 4559/2018, άρθρο 32 του ν. 4589/
2019, άρθρο 70 του ν. 4610/2019).
6. Την παρ. 2 του Κεφαλαίου Α’ του άρθρου 6 του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69).
7. Τα άρθρα 23 και 25 του ν. 3549/2007 (Α’ 69).
8. Tο άρθρο 29 του ν. 3879/2010 (Α’ 163).
9. Το π.δ. 134/1999 (Α’ 132).
10. Το π.δ. 88/2013 (Α’ 129) περί ίδρυσης Σχολών στο
Πανεπιστήμιο Μακεδονίας.
11. Την υπό στοιχεία Φ.122.1/6/14241/Ζ2/27.1.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με το άρθρο
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1337/01.05.2024
πρώτο της υπό στοιχεία Φ.1221/86/83263/Ζ2/30.6.2020
όμοιας (Β’ 2657).
12. Τον Εσωτερικό Κανονισμό του Πανεπιστημίου Μακεδονίας (Β’ 3457/2021).
13. Την υπ’ αρ. 5374/28.6.2023 διαπιστωτική πράξη
(Υ.Ο.Δ.Δ. 615) περί εκλογής Πρύτανη και ορισμού τεσσάρων (4) Αντιπρυτάνεων του Πανεπιστημίου Μακεδονίας.
14. Την υπ’ αρ. 15/7.7.2023 απόφαση της Συγκλήτου
του Πανεπιστημίου μας «Προσωρινή ρύθμιση ζητημάτων διαδικασίας προκήρυξης εκλογής ή εξέλιξης με-
λών Διδακτικού Ερευνητικού Προσωπικού (ΔΕΠ), κατά
τα οριζόμενα στο άρθρο 223 του ν. 4957/2022 (Α’ 141)»
(Β’ 4444).
Αποφάσισε την προκήρυξη (ανοικτή προκήρυξη) για
την πλήρωση μίας (1) θέσης Καθηγητή, ως εξής:
ΠΑΝΕΠΙΣΤΗΜΙΟ ΜΑΚΕΔΟΝΙΑΣ
ΣΧΟΛΗ ΕΠΙΣΤΗΜΩΝ ΠΛΗΡΟΦΟΡΙΑΣ
ΤΜΗΜΑ ΕΦΑΡΜΟΣΜΕΝΗΣ ΠΛΗΡΟΦΟΡΙΚΗΣ
Μια (1) θέση Καθηγητή, στη βαθμίδα του ΚΑΘΗΓΗΤΗ
ΠΡΩΤΗΣ ΒΑΘΜΙΔΑΣ, με γνωστικό αντικείμενο «Τεχνολογική Καινοτομία και Ψηφιακή Επιχειρηματικότητα».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα
αναγκαία για την κρίση δικαιολογητικά στο Πληροφοριακό Σύστημα «ΑΠΕΛΛΑ» (διαδικτυακή διεύθυνση:
https://apella.minedu.gov.gr.) μέσα σε αποκλειστική
προθεσμία τριάντα (30) ημερών, η έναρξη και η λήξη της
οποίας ορίζεται στο έγγραφο της ανακοίνωσης της δημοσίευσης της προκήρυξης αυτής στον Ημερήσιο Τύπο.
Α. Ειδικότερα, όσοι επιθυμούν να υποβάλουν αίτηση
υποψηφιότητας σε θέση εκλογής, πρέπει να δημιουργήσουν λογαριασμό στο πληροφοριακό σύστημα «ΑΠΕΛ-
ΛΑ», συμπληρώνοντας τα στοιχεία του «προφίλ» τους,
όπως περιγράφεται στο σχετικό εγχειρίδιο.
Με την αίτηση υποψηφιότητας υποβάλλονται όλα τα
αναγκαία για την κρίση δικαιολογητικά και ως τέτοια
νοούνται:
1. Βιογραφικό σημείωμα.
2. Αντίγραφο των πτυχίων και των λοιπών τίτλων σπουδών τους. Αν οι τίτλοι σπουδών έχουν χορηγηθεί από
Α.Ε.Ι. εξωτερικού θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις,
καθώς και από την απόφαση ισοτιμίας, ή αντίγραφο της
αίτησης για αναγνώριση της ισοτιμίας, στην περίπτωση
δε αυτή η απόφαση ισοτιμίας θα πρέπει να κατατεθεί
πριν τη λήψη της σχετικής απόφασης εκλογής.
3. Επιστημονικές δημοσιεύσεις και αναλυτικό υπόμνημα.
4. Διδακτορική Διατριβή και άλλα επιστημονικά δημοσιεύματα.
5. Όλα τα απαραίτητα δικαιολογητικά, τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α’ 38) προσόντα εκλογής.
6. Αντίγραφο Δελτίου Αστυνομικής Ταυτότητας ή Διαβατηρίου.
Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1’ επιπέδου από το Κέντρο Ελληνικής Γλώσσας, από
το οποίο θα αποδεικνύεται η πλήρης γνώση και άνετη
χρήση της ελληνικής γλώσσας.
Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων, προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψηφίους που θα εκλεγούν σε
θέση καθηγητή πριν την έκδοση της Πρυτανικής Πράξης
διορισμού τους.
Το Πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της Πρυτανικής Πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
Το Αντίγραφο Ποινικού Μητρώου δικαστικής χρήσης,
καθώς και το Πιστοποιητικό Στρατολογικής Κατάστασης τύπου Α’ θα αναζητηθούν αυτεπαγγέλτως από την
υπηρεσία που θα προβεί στην έκδοση της Πρυτανικής
Πράξης διορισμού.
Με υπεύθυνη δήλωση του ν. 1599/1986 οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από
αυτές πριν την έκδοση της Πρυτανικής Πράξης διορισμού τους, εφόσον πρόκειται για άρρενες υποψηφίους.
Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δε προβλέπεται όμοιο
κώλυμα διορισμού.
Β. Οι ενδιαφερόμενοι που επιθυμούν να υποβάλουν
αίτηση υποψηφιότητας σε θέση εξέλιξης, υποβάλλουν
ηλεκτρονικά την αίτησή τους και καταχωρίζουν τα αναγκαία για την κρίση δικαιολογητικά εξαιρουμένων όσων
ήδη έχουν καταχωρήσει κατά την εγγραφή τους στο Γενικό Μητρώο του Πληροφοριακού Συστήματος, καθώς
και όσων δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περ. Α και Β) υποβάλλονται αποκλειστικά και
μόνο ηλεκτρονικά μέσω του πληροφοριακού συστήματος ΑΠΕΛΛΑ. Η μη υποβολή της αίτησης υποψηφιότητας,
καθώς και των απαιτούμενων για την κρίση δικαιολογητικών εντός της ταχθείσης, από την προκήρυξη, προθε-
σμίας συνιστά λόγο απαραδέκτου της αίτησης.
Ο υποψήφιος που θα επιλεγεί για τη θέση υποχρεούται, εφόσον του ζητηθεί, να καταθέσει στη Γραμματεία
του Τμήματος τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας και Θρησκευμάτων και
Αθλητισμού (Ειδικός Φορέας 19-250 και ΚΑΕ 0251).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ

[Source: 20240301337.pdf | Tokens: 7854]